Dankie Dirk - ek self kom nog uit die "ou" filmskool-tydperk en verwonder my aan die digitale ontploffing in fotografie! Ek het 'n hele paar jaar gelede Elements 10 aangekoop, maak baie gebruik van Picasa en 'n gratis program "Gimp 2.8" wat gratis van die I.N. afgelaai kan word. Dit het baie goeie filters wat trefkrag aan veral kunsfoto's kan gee. Daar is ook ander waarvan sommige aangekoop (Photomatix vir gesigstudies) en InfranView (gratis) wat baie nuttig is! Wees net versigtig vir ander spesiale effekteprogramme want gewoonlik kom daar 'n virus daarmee saam! Baie groete, Rassie.
Dirk, baie welkom by Fotoskool. Ek het so ongeveer 5 jaar gelede hier aangesluit ook 'n paar van Hennie se kursusse bygewoon en in die proses baie geleer. Om alles wat ek geleer het en wat Hennie in sy kursusse aanbied (en meer) vir fotograwe beskikbaar te stel het ons twee besluit om 'n handleiding oor digitale fotografie saam te stel. 'n Hele klompie fotoskolers het dit al aangekoop en almal is baie tevrede. Dit is in Afrikaans en Engels beskikbaar en daar is ook 'n uitgawe wat spesifiek vir i-pads voorberei is. Ek verskaf die skakels.